Fahrenheit 451 (1966ko filma)

Fahrenheit 451, 1966ko François Truffaut frantziar zinema zuzendariak zuzendutako zientzia-fikziozko distopia film bat da. Ray Bradbury idazlearen 1953ko izenburu berdineko eleberrian oinarritua dago. Oskar Werner, Julie Christie eta Cyril Cusack aktoreek antzeztu zuten.

Fahrenheit 451 liburuen papera kiskaltzen den tenperatura da.

 Argumentua 

Distopia gizarte batean, jakintza arriskutzat jotzen da eta liburuan debekatuta daude.

Guy Montagen (Oskar Werner) lanbidea liburuak topatu eta erretzean datza. Baina egun batez Clarissekin (Julie Christie) topo egin eta haren eraginez bere lanbideaz gogoeta egiten hasiko da. Aldiz, Linda Montagen (Julie Christie) emazteak ez ditu bere senarraren kezkak elkarbanatzen, telebistako saio batean harreta jarria baitu.

Hortaz, Montag ikertzen hasi eta irakurketa errebindikatzen duen jende mugimendu bat topatuko du. Bere liburutegia uzteari uko egin dion emakume bat sutan nola erretzen duten ikusi ondoren, bere lanbidea bertan behera uztea erabakiko du, baina ez diote halakorik egiten lagako, gainera bere aurkako jazarpen bati ekingo diote. Bere emazteak ere utzi egingo du, ondorioz Guyk hiritik ihes egin eta matxinatuekin elkartuko da.

 Aktoreak 

 Oskar Werner: Guy Montag
 Julie Christie: Linda Montag/Clarisse
 Cyril Cusack: Kapitaina
 Anton Diffring: Fabian
 Jeremy Spenser: Sagardun emakumea
 Bee Duffell: Liburudun emakumea
 Noel Davis: Lehengusu Midge telebistan

 Kanpo estekak 
 IMDBko fitxa irakurgai 

Kategoria:Erresuma Batuko filmak
Kategoria:Zientzia-fikziozko eleberrietan oinarritutako filmak
Kategoria:Distopia filmak
Kategoria:Suhiltzaileei buruzko filmak
Kategoria:Liburutegietan girotutako filmak
Kategoria:1966ko filmak
Kategoria:Nouvelle Vagueren filmak